alexandrainst/scandi-wiki huggingface dataset:
Liste over kulturminner i Drammen

Liste over kulturminner i Drammen er en oversikt over fredede og/eller bevaringsverdige bygninger og elementer i Drammen. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

  

|}

Kilder 
 Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

Eksterne lenker 
 
 Kulturminnesøk hos Riksantikvaren

 
Drammen
Lister med koordinater
Trine Bekkby

Trine Bekkby (født 19. januar 1972 i Oslo) er marinbiolog. Hun er ansatt som forsker ved Norsk institutt for vannforskning (NIVA), Seksjon for biologisk mangfold marint, Fagsenter for kyst og hav. Hun er også ansatt som forsker (SKO 1183) ved Naturhistorisk museum, Universitetet i Oslo, Geo-økologiske faggruppe.

Bekkby har en doktorgrad (dr. scient. i 2001) i GIS-modellering, utbredelse og ressursseleksjon hos steinkobbe (Phoca vitulina) fra Universitetet i Oslo og en postdoktor i habitatmodellering (med fokus på Natura 2000-habitater) fra Kristinebergs Marina Forskningsstation, Göteborgs universitet, Sverige. 

Siden 1999 har Bekkby jobbet med marin biologi og økologi, geografiske informasjonssystemer (GIS), land-/sjøskapsøkologi, landskapsøkologiske indekser, skalaeffekter, geofysisk og økologisk (arter, habitater og biodiversitet) romlig prediktiv modellering, modellseleksjon, modellvalidering og ressursseleksjonsfunksjoner. Bekkbys mest sentrale arbeider omhandler studier av tareskogens struktur og økologiske funksjon, modellering av utbredelse og referansetilstand for ålegras (Zostera marina) og tareskog (stortare, Laminaria hyperborea, og sukkertare, Saccharina latissima), modellering av arters utbredelse langs geofysiske gradienter og analyse og modellering av biodiversitet på bløtbunn. 

Bekkby er medlem av Norske havforskeres forening, og sitter i ICES arbeidsgruppe for marin habitatkartlegging (WGMHM) Bekkby leder flere forskningsprosjekter og er faglig koordinator for Nasjonalt program for kartlegging av biologisk mangfold - kyst.

Referanser

Eksterne lenker 

 Hjemmeside med CV på NIVA
 Blogg på Forskning.no

Norske forskere
Marinbiologer
Fødsler i 1972
Prismet

For det geometriske begrepet, se Prisme (geometri)

Prismet er et norsk religionspedagogisk fagtidsskrift. Tidsskriftets artikler tar opp temaer i skjæringspunktene mellom pedagogikk, religion og teologi. Tidsskriftet trykker aktuelle forsknings- og fagartikler knyttet til undervisning og danning i skole, barnehage, hjem samt kirke og andre tros- og livssynssamfunn. Prismet utgis av IKO-forlaget i samarbeid med IKO - Kirkelig pedagogisk senter, med Gunnfrid Ljones Øierud som redaktør. Tidsskriftet er klassifisert som forskningstidsskrift.  

Norske vitenskapelige tidsskrifter
Religion
Medisinsk ultralyd

Medisinsk ultralyd eller medsinsk sonografi, er en ultralydbasert diagnostisk teknikk som brukes for å visualisere kroppen. 

Innen fysikk anvendes begrepet ultralyd på all lyd med en frekvens som er høyere enn menneskets øre kan oppfatte, vanligvis om lag 20 kilohertz hos unge. Prinsippet er det samme som ved ekkolodd ved at man ved piezoelektrisk sender inn høyfrekvent lyd i kroppen, og samtidig fanger inn reflektert lyd. Valget av frekvens er avveining mellom bildets spatiale oppløsning og hvor langt inne i kroppen avlesning skal skje. Vanlige diagnostiske sonografiutrustninger arbeider i frekvenser på 2-15 MHz.

Ultralyd
Medisinsk utstyr
Medisin
Bundesbeauftragter für die Stasi-Unterlagen

Bundesbeauftragter für die Unterlagen des Staatssicherheitsdienstes der ehemaligen Deutschen Demokratischen Republik (Etat for Stasidokumenter, forkortet BStU) er en tysk etat som forvalter og forsker på saksdokumenter og arkiver dem til sikkerhetstjenesten (MfS eller Stasi) i det tidligere DDR. Etaten ble opprettet etter initiativ fra medlemmer av den såkalte Bürgerkomitee og andre borgerrettsforkjempere etter den fredelige revolusjonen i 1989 som førte til Tysklands gjenforening.

Etatens første sjef fra stiftelsen 3. oktober 1990, var den tyske partiløse politiker og fra 2012 Tysklands president, Joachim Gauck. Som følge av etatens lange navn ble den gjerne kalt Gauck-Behörde (Gauck-etaten). 

Etaten er administrativt underlagt Forbundsregjeringen og en Kulturstatsminister ved Forbundskanslerens kontor. Faglig rapporterer etaten direkte til Forbundsdagen.

Etaten for Stasidokumenter har nærmere 1 700 ansatte, hovedkontor i Berlin og forøvrig kontorer i Chemnitz, Dresden, Erfurt, Frankfurt (Oder), Gera, Halle (Saale), Leipzig, Magdeburg, Neubrandenburg, Rostock, Schwerin og Suhl.

Etatsjefer 

 Joachim Gauck (1990–2000)
 Marianne Birthler (2000–2011)
 Roland Jahn (2011–)

Se også 
 Rosenholz-arkivet

Eksterne lenker 
 

Tyske myndigheter
Etableringer i 1990
Recoleta-demningen

Recoleta-demningen er en demning som besørger vannforsyning og irrigasjon beliggende 16 km nordvest for Ovalle i Monte Patria, provinsen Limari og regionen Coquimbo, nordlig-sentrale Chile. Det ligger i vassdraget Río Limarí. Anlegget ble utbygget fra 1929 til 1934. Innviing av vannforsyningen skjedde først i 1947.

Reservoaret er på 5,55 km² (555 hektar), mens vannmassene som demmer opp har et volum på inntil 97 millioner m³. Selve damanlegget er 80 meter høyt og 910 meter lang, og er en jordfyllingsdam med betongdekke.

Se også
Liste over verdens største vannkraftverk

Eksterne lenker
 Utbyggingen av Limari-dalen  – Ingservtur. Besøkt 21. februar 2012.

Demninger i Chile
Liste over statsledere i 1911



Oseania

Europa
   Andorra
Samfyrster -
 Fransk samfyrste – Armand Fallières, Frankrikes president (1906–1913)
 Biskoppelig samfyrste – Joan Baptista Benlloch i Vivó, biskop av Urgell (1907–1919)
Første syndikus -
 Pere Moles, første syndikus av Andorra (1906–1911)
 Bonaventura Maestre, første syndikus av Andorra (1911–1912)

  Den hellige stol
Pave - Pius X, biskop av Roma (1903–1914)

Monark – George I, konge av Hellas (1863–1913)
Statsminister – Eleftherios Venizelos, statsminister i Hellas (1910–1915)

Nord-Amerika

Sør-Amerika

Eksterne lenker
 http://www.portalestoria.net/rulers%20countryby.htm 
 Herskere
 CIDOB Foundation

1911
Liste over statsledere i 1913



Oseania

Europa

   Andorra
Samfyrster -
 Fransk samfyrste – 
 Armand Fallières, Frankrikes president (1906–1913)
 Raymond Poincaré, Frankrikes president (1913–1920)
 Biskoppelig samfyrste – Joan Baptista Benlloch i Vivó, biskop av Urgell (1907–1919)
Første syndikus - Bonaventura Moles, første syndikus av Andorra (1912–1915)

Nord-Amerika og Karibia

Sør-Amerika

Eksterne lenker
 http://www.portalestoria.net/rulers%20countryby.htm 
 Herskere
 CIDOB Foundation

1913
Simon Michelet

Simon Themstrup Michelet (født 8. februar 1863 i Trondheim, død 15. oktober 1942 i Bærum) var en prisbelønt norsk teolog og samfunnsbygger. Han var ekspert på Det gamle testamente.

Teolog 
Etter examen artium 1881 mottok han cand.theol. 1887 på sin prisbelønte 
avhandling om Første Klemensbrev, selv om det egentlig tilhører Det nye testamente.
Han oppnådde dr.theol. 1894 på avhandlingen Amos, oversat og fortolket, og dette handler om Amos (bok) som er i Det gamle testamente.
I 1895 var han 3. prest ved Trefoldighetskirken (Oslo) og lærer ved Hauges Minde (Oslo), der man utdannet misjonærer.
Han var professor i gammel-testamentlig teologi ved Det teologiske fakultet (UiO) 1896–1933 og dets dekan, også under Professorstriden i 1906.

I perioden 1914-1924 var han formann for Norges kristelige studenterbevægelse, og fra 1914 var han i en årrekke formann i huskomiteen til Det kristelige studenterforbund i Oslo. Han fremhev selv i 1931 sin «særlig aktive deltagelse» i disse to organisasjonene, da han skulle oppsummere sitt liv og virke til et jubileumsskrift for studentene fra 1881.

Politisk og sosialt engasjement 
Michelet var politisk engasjert på venstresiden.  

Han grunnla i 1920 det såkalte «Studentersettlementet» i Fossgården på Grünerløkka i daværende Kristiania.

Familie 
Han var sønn av overtollbetjent Joseph Frantz Oscar Michelet (1832–1913) og Caroline Julie Laache (1833–1915).  Simon giftet seg i 1888 med forfatter og kvinnesaksforkjemper Marie Michelet (1866–1951). Ekteparet fikk en sønn som døde tidlig, samt de tre døtrene Bolette (Bodhild) Christine, Nanna (1894-1967) og Julie (Caroline Julie Magdalene). 

Datteren Nanna Michelet, som i 1916 ble landets første kvinnelige landbrukskandidat, engasjerte seg i likhet med foreldrene i sosialt arbeid, og i 1924 ble hun leder i farens «Studentersettlement». I 1964 fikk Nanna Michelet Kongens fortjenstmedalje i gull for dette arbeidet. Julie Michelet ble i 1925 ansatt ved The Art Institute of Chicago, og i 1931 opplyste jubileumsskriftet som ble utgitt i anledning 50-årsjubileet for farens studentkull, at Julie da hadde stillingen som «Keeper of Muhammedan Art» ved museet. 
Se Michelet for mer om farsslekta

 Utmerkelser 
 H.K.H. Kronprinsens gullmedalje (1885) for en avhandling om Første Klemensbrev (brev til korinterne), skrevet av Klemens I rundt år 95
 Det Norske Videnskaps-Akademi, innvalgt 1896
 ridder av 1. klasse av St. Olavs Orden (1911)
 det tyske Røde Kors' ærestegn (1924)

 Utgivelser 

 
 
 
 
 
 
 

 Verv 
 Norges kristelige studentforbund, formann 1899–1903, 1914–24;  Excelsior'', redaktør 1904–17
 Norsk teologisk tidsskrift, i redaksjonen 1900–26

Referanser 

Norske lutherske teologer
Norske teologiprofessorer
Professorer ved Universitetet i Oslo
Norske lutherske prester
Medlemmer av Det Norske Videnskaps-Akademi
St. Olavs Orden
Personer begravet på Vår Frelsers gravlund
Personer fra Trondheim kommune
Hulk (fotballspiller)

Givanildo Vieira de Souza (født 25. juli 1986 i Campina Grande), bedre kjent som Hulk, er en brasiliansk fotballspiller som spiller for Clube Atlético Mineiro.

Han er kjent for sin styrke og teknikk som fotballspiller.

Karrieren hans startet i Vitória, før han etter opphold i flere japanske klubber gikk videre til Porto.

30. juni 2016 skrev han under for kinesiske Shanghai SIPG FC. Overgangssummen var på 55,8 million euro.

Landslaget
Han har flere kamper for det brasilianske landslaget og var en del av troppen til OL 2012. Han var igjen i den brasilianske troppen til VM i fotball 2014 på hjemmebane i Brasil.

OL-medaljer 
  2012  London - Sølv i fotball, menn -  Brasil

Referanser

Eksterne lenker 
 

Brasilianske fotballspillere
Olympiske sølvmedaljevinnere for Brasil
Medaljevinnere under Sommer-OL 2012
Deltakere for Brasil under Sommer-OL 2012
Fotballspillere under Sommer-OL 2012
Spillere i Fotball-VM 2014
Fotballspillere for Vitória SC
Fotballspillere for Kawasaki Frontale
Fotballspillere for Hokkaido Consadole Sapporo
Fotballspillere for Tokyo Verdy
Fotballspillere for FC Porto
Fotballspillere for FK Zenit St. Petersburg
Fotballspillere for Shanghai Port FC
Fotballspillere for Clube Atlético Mineiro
Personer fra Campina Grande
Olympiske medaljevinnere i fotball
Gegen Vergessen – Für Demokratie

Gegen Vergessen – Für Demokratie e. V. (Mot glemsel – for demokrati) er en tysk, allmennyttig forening med hovedsete i Berlin. Foreningen er uavhengig av politiske partier og konfesjoner.  

Foreningens formål er å drive erindringsarbeid knyttet til de to diktaturer på tysk jord i nyere tid; det ene basert på nasjonalsosialisme fra 1933 til 1945, og det andre på kommunisme i det tidligere DDR, fra 1945 til 1989. Med dette utgangspunkt engasjerer foreningen seg i samtiden for mangfold, toleranse og deltakelse i demokratiske organer, og mot politisk ekstremisme, rasisme, fremmedfiendtlighet og diskriminering av minoriteter.

Historie 
Foreningen ble grunnlagt i 1993 etter rasistiske og fremmedfiendtlige opptøyer mellom 1991 og 1993 i Hoyerswerda, Mölln, Rostock-Lichtenhagen og Solingen. Grunnleggerne var politikere, vitenskapsfolk, pedagoger, fagforeningsfolk, journalister og ledere av minnesmerker.

Ledelse 
Den første leder av foreningen var Hans-Jochen Vogel. Han ble i 2000 etterfulgt av Hans Koschnick. Fra 2003 er foreningen ledet av Joachim Gauck.

Samarbeidende organisasjoner 
Foreningen samarbeider med Friedrich-Ebert-Stiftung, Konrad-Adenauer-Stiftung, Hanns-Seidel-Stiftung, Friedrich-Naumann-Stiftung, Bundeszentrale für politische Bildung, Bundesstiftung zur Aufarbeitung der SED-Diktatur, Bundesministerium für Familie, Senioren, Frauen und Jugend, Presse- und Informationsamt der Bundesregierung, Stiftung „Erinnerung, Verantwortung und Zukunft“, Anne Frank Zentrum, Aktion Sühnezeichen Friedensdienste, American Jewish Committee, Zentralrat der Juden in Deutschland og Internationale Auschwitz-Komitee.

Eksterne lenker 
 Hjemmeside til Gegen Vergessen – Für Demokratie e. V.

Tyske organisasjoner
Etableringer i 1993
Schirmacheroasen

Schirmacheroasen er et 25 kilometer langt og opptil tre kilometer bredt isfritt platå i Vassfjellet i Dronning Maud Land som inneholder over 100 ferskvannsinnsjøer. Området ligger gjennomsnittlig 100 meter over havet og har en utstrekning på 34 km².

Klimaet og det skrinne jordsmonnet gir bare vekstforhold for enkelte arter mose og lav. Fuglelivet består av sørhavsjo, antarktispetrell, snøpetrell og oseanstormsvaler. Adeliepingviner også observeres tidvis.

Historie 

Den tyske antarktisekspedisjonen 1938–39 under ledelse av Alfred Ritscher utforsket området mellom breddegraden 69°10' S og 76°30' S og lengdegradene 11°30' V og 20°00' V. Området på 600 000 km² ble navngitt Neuschwabenland. To Dorniersjøfly, «Boreas» og «Passat», ble benyttet til rekognosering, og piloten i «Boreas», Richardheinrich Schirmacher, oppdaget oasen 3. februar 1939.

I 1959 opprettet Sovjetunionen forskningsstasjonen Lazarev på isbremmen i nærheten av Schirmacheroasen. Stasjonen ble i 1961 flyttet til selve oasen og navngitt Novolazarevskaja («Nye Lazarev»).

I 1976 ble den første østtyske forskningsstasjonen i Antarktis innviet, Georg Forster Station, bare et par kilometer unna den sovjetiske stasjonen. Den var i drift frem til 1993, da den ble demontert.

I 1983 etablerte India stasjonen Dakshin Gangotri på isbremmen, om lag ti kilometer fra Schirmacheroasen. Bare seks år senere ble stasjonen stengt fordi den hadde blitt begravet av snø og is. Den ble erstattet av Maitri, som åpnet 1988 i Schirmacheroasen, om lag fem kilometer fra Novolazarevskaja.

Referanser 

Dronning Maud Lands geografi
Artikler i Antarktis-prosjektet
Estelle av Sverige

Estelle Silvia Ewa Mary, prinsesse av Sverige, hertuginne av Östergötland, (født 23. februar 2012 på Karolinska Universitetssjukhuset i Solna) er datter av kronprinsesse Victoria av Sverige og prins Daniel. Hun er deres førstefødte barn, og nummer to i arvefølgen til den svenske tronen etter sin mor. Hun har en yngre bror, prins Oscar.

Fødselen 
Prinsesse Estelle ble født 23. februar 2012 klokken 04.26 på Karolinska Universitetssjukhuset i Solna. Klokken 07.00 samme morgen deltok prins Daniel i en pressekonferanse der han meddelte at fødselen hadde funnet sted. Prinsessen var 51 cm lang og veide 3 280 gram.

Navn og tittel 
Hennes tittel er Hennes Kongelige Høyhet Prinsesse Estelle, Prinsesse av Sverige, Hertuginne av Östergötland. 

Hennes navn og hertugdømme ble offentliggjort av morfaren, kong Carl XVI Gustav, for regjeringen ved konselj på Stockholms slott den 24. februar 2012, dagen etter fødselen.

Estelle er et fransk versjon av navnet Stella. På latin betyr navnet «stjerne». På spørsmål om navnevalget viste riksmarskalk Svante Lindqvist til at navnet fins i slekten, hos greve Folke Bernadottes kone Estelle, og at både fornavnet og huset Bernadotte har fransk opphav.

Dåp 
Dåpen av prinsessen fant sted 22. mai 2012. Dåpen foregikk i Slottskyrkan på Stockholms slott og ble forrettet av erkebiskopen av Uppsala, Anders Wejryd. Faddere er kronprins Haakon av Norge; kronprins Willem-Alexander av Nederland; kronprinsesse Mary av Danmark; prinsessens onkel prins Carl Philip; og prinsessens tante Anna Westling Söderblom.

Utmerkelser 
Estelle er ridder av Serafimerordenen.

Referanser

Eksterne lenker 
 

Svenske prinsesser
Den svenske kongefamilien
Huset Bernadotte
Serafimerordenen
Fødsler i 2012
Banjedemningen

Banje-demningen er en demning med vannkraftverk under utbygging i elva Devoll i det nordøstlige Albania. Anlegget skal få en installert totaleffekt på 60 – 80 MW. Anlegget blir ferdigstilt i 2015.

Demningen blir 90-100 meter høy, og dette skal være en steinfyllingsdam. Den skal tjene ulike funksjoner, ikke bare vannkraftproduksjon.

Eksterne lenker
 Hydropower & Dams in Europe 2011. Besøkt 17. januar 2012.

Demninger i Albania
Vannkraftverk i Albania
Athena til Danmark

Athena Marguerite Françoise Marie, prinsesse til Danmark, komtesse av Monpezat (født 24. januar 2012 i København) er en prinsesse og komtesse i den danske kongefamilien og er datter av prins Joachim og prinsesse Marie. Hun er nummer ti i arvefølgen til den danske tronen.

Prinsesse Athena kom til verden på Rigshospitalet i København. Ved fødselen, som fant sted kl. 08.27, var hun 49 cm lang og veide 2 930 gram. Fødselen ble tradisjonen tro etterfølgende markert med salutt fra Batteriet Sixtus på Marinestasjon København og Kronborg slott i Helsingør kl. 12. Tre dager senere, 27. januar, ble prinsessen for første gang vist frem for pressen og andre fremmøtte, da foreldre og barn forlot Rigshospitalet.

Prins Joachim har i forveien sønnene prins Nikolai og prins Felix med Alexandra, grevinne av Frederiksborg, og prins Henrik med prinsesse Marie.

Prinsessens navn ble, i henhold til tradisjonen i det danske kongehuset, kunngjort ved dåpen i Møgeltønder Kirke 20. mai 2012.

Referanser

Eksterne lenker 
 

Kongelige dansker
Huset Glücksburg
Jiwans onkel

Jiwans onkel er en norsk/dansk dramafilm fra 1985, regissert av Arun Dhundale, Sigve Endresen og Kenny Sande. Handlingen er lagt til India og Norge.

I rollene 
 Jiwan Diwthiya
 Dinesh Diwthiya
 Rainu Pratab
 Ramlal Dhundale
 Yeshoda Dhundale
 Rajaram Diwthiya
 Ganeshram Dhundale
 Nasrullah Qureshi

Eksterne lenker 
 
 Jiwans onkel hos Filmweb

Filmer fra 1985
Norske filmer fra 1980-årene
Norskspråklige filmer
Makaroni Blues

Makaroni Blues er en norsk/italiensk komedie/krimfilm fra 1986, regissert av Bela Csepcsanyi og Fred Sassebo etter et manus av Odd Børretzen, som også har en rolle i filmen.

Handling 
Filmen handler om italienske Vincenzo (spilt av Patrizio Caracci) som flytter til Norge med sin kone, Elsa (spilt av Anne Marie Ottersen). De to åpner ny restaurant, men finner fort ut at restaurantdriften byr på mange utfordringer. De får ikke skjenkebevilgning og etter mye slit med myndigheter, lover og regler dør Vincenzo. Da kommer broren Mario (spilt av Riccardo De Torrebruna) inn i bildet og han ønsker hevn for brorens død.

Roller 
 Riccardo De Torrebruna – Mario
 Patrizio Caracci – Vincenzo
 Anne Marie Ottersen – Elsa, Vincenzos kone
 Knut Andersen – Gundersen
 Knut Bjørnsen – Bare stemme
 Haakon Brusveen – Bare stemme
 Odd Børretzen – Lektor på Granåsen
 Jon Herwig Carlsen – Bare stemme
 Eddie Constantine – Lemmy Caution
 Anneli Drecker – Datteren til Vincenzo og Elsa
 Aamund Johannesen – Byråkrat i forskjellige etater
 Per Jorsett – Bare stemme
 Harald Krogtoft – Eier av bilverksted
 Bjørge Lillelien – Bare stemme
 Arild Nyquist – Poeten
 Tito Pannaggi – Hjelpemann på bil
 Kjell Arild Pollestad – Prest (som seg selv)
 Thomas Robsahm – Sønnen til Vincenzo og Elsa
 Fred Sassebo – Mann med hunder
 Henrik Scheele – Vinmonopoldirektøren
 Odd Reidar Solum – Bare stemme
 Kari Sørbye – Nyhetsoppleser (som seg selv)
 Alf Tande-Petersen – Bare stemme
 Tom Tellefsen – Sønn av Vincenzo
 Nils Økland – Fiolinist

Eksterne lenker 
 
 Makaroni Blues hos Filmweb

Filmer fra 1986
Norske filmer fra 1980-årene
Norskspråklige filmer
Os-drapet

Os-drapet er en norsk kriminalsak som gjelder drapet på 98 år gamle Hilda Feste (født 20. februar 1913, død 1. januar 2012) på Oshaugen i Os i Hordaland den 1. januar 2012. 4. desember 2012 ble en Christian Haugland (født 1993) dømt til 19 års fengsel for drapet. Saken vakte oppmerksomhet i media på grunn av brutaliteten. Dommen beskrev forbrytelsen som en av de alvorligste forbrytelsene som noen gang er begått i Norge av en så ung mann.

Den dømte anket ikke dommen, slik at den ble stående.

Referanser

Drap
Hendelser i 2012
2012 i Norge
Besvimelse

Besvimelse, eller synkope, er plutselig tap av bevissthet som skyldes forstyrrelser i hjernens funksjon. Besvimelse inntrer når blodtilførselen til hjernen ganske brått blir utilstrekkelig, og en mister bevisstheten. Tapet av bevissthet er vanligvis kortvarig og en besvimelse går over av seg selv.

Besvimelse kan være uten medisinsk betydning eller skyldes en alvorlig tilstand. Tap av bevissthet bør derfor behandles som en medisinsk akuttsituasjon inntil symptomene er borte eller grunnen er kjent. Besvimelse kan oppstå under flere forhold. Det typiske er at en faller om eller siger sammen uten at det samtidig er tegn til smerter eller andre plager. Under besvimelse er pusten rolig og langsom, og ved vanlig besvimelse er det ingen kramper.

20-30% av alle mennesker opplever å besvime, men de fleste opplever det bare én gang. En undersøkelse viste at 15% av barn og unge under 18 år og 23% av eldre over 70 år har hatt minst ett tilfelle av bevissthetstap. Omtrent 5% av småbarn har hatt anfall der de har «holdt pusten».

Se også 
'* Bevisstløshet, koma, kroppslig tilstand da all oppfatning, tenkning og handling er opphevet og pasienten ikke kan vekkes med rop eller smerte

Kilder 
 Norsk helseinformatikk

Eksterne lenker 
 

Helse
Bevisstløshet
Oute

Oute er å avsløre og offentliggjøre personlige opplysninger om en annen person. Begrepet er slang fra engelsk out (ut), og ble først brukt for det å utpeke og offentliggjøre at en kjent personer er homofil. Når en homofil person outer seg selv kalles det gjerne å komme ut av skapet.

I senere tid er bruken av begrepet utvidet til å komme med andre personlige avsløringer om andre personer, kjente eller mindre kjente.

Journalistisk outing 
Noen jourtnalister har ansett det som en del av sitt virke å oute kjente personer. Tabloidspaltisten Michael Musto var blant de første som outet kjente personer i sin spalte i The Village Voice.

Referanser 

Engelske ord og uttrykk
LHBT
Konselj

Konselj er i Sverige et regjeringsmøte som ledes av statssjefen. Sveriges konstitusjon sier at statsministeren har ansvar for å holde statssjefen underrettet om rikets anliggender: «Når så kreves møter regjeringen i konselj under statssjefens ledelse» (Regeringsformen 5 kap. 3§). Denne formen for informasjonskonselj er formelt sammenkalt av statssjefen, men beslutningen om å sammenkalle til konselj fattes i samråd med statsministeren.

Konselj er videre obligatorisk når Riksdagen har valgt ny statsminister. Etter at den påtroppende statsministeren har meldt hvilke statsråder som skal inngå i regjeringen, skal et konselj finne sted, hvor den nye regjeringen og Riksdagens talman møter statssjefen (Regeringsformen 9 kap. 4§). Det er ved dette konselj som den nye regjeringen formelt tiltrer.

Konseljsalen 
Konseljsalen på Stockholms slott har vært anvendt til konselj siden ca. 1870.

Salen ble anvendt som matsal i Gustav IIIs regjeringstid. Her ble det på fransk manér holdt publik taffel én gang i uken, en seremoniell bankett der kongeligheter spiste med tilskuere. Deler av den opprinnelige innredningen fra 1700-tallets begynnelse er bevart, for eksempel de skulpterte dørene i ek som opprinnelig var malte og forgylte. Salen fikk ny innredning i Karl XVs regjeringstid.

Salens lysekroner er utført i Wien på 1860-tallet. De skulpterte lenestolene fra omkring 1700 kommer fra Mälsåkers slott i Södermanland. Bordklokken i forgylt bronse er trolig tilvirket i Augsburg tidig på 1600-tallet. I salen er det dessuten en samling byster av svenske konger. Rytterportrettet av Karl XIV Johan er malt av Fredrik Westin.

Se også 
 Kunglig Majestät

Referanser 

 Svåra Ord, Eskil Källquist, ISBN 978-91-27-10989-6
 royalcourt.se om konselj
 SAOB om konselj

Eksterne lenker 
 

Svensk politikk
Svenske ord og uttrykk